
A rendelet elfogadásához 
minősített többség szükséges!

		7. ELŐTERJESZTÉS
HARC KÖZSÉG ÖNKORMÁNYZATA KÉPVISELŐ-TESTÜLETÉNEK
2024. március 14. napján 1730 órakor tartandó rendes, nyilvános ülésére


1.) Tárgy: Intézményi térítési díjak, étkezési térítési díjak felülvizsgálata
Döntés a szociális ellátások helyi szabályozásáról szóló 5/2015. (III.1.) önkormányzati rendeletben szabályozott díjtételek felülvizsgálatáról, egyben döntés a szociális ellátások helyi szabályozásáról szóló 3/2024. (III.15.) önkormányzati tervezet elfogadásáról
Előterjesztő: Tóth Gábor polgármester
Előterjesztést készítette: Herczig Viktória jegyző                                	
Törvényességi ellenőrzést végezte: Herczig Viktória jegyző


Tisztelt Képviselő-testület!

A szociális igazgatásról és szociális ellátásokról szóló 1993. évi III. törvény, valamint a személyes gondoskodást nyújtó szociális ellátások térítési díjáról szóló 29/1993. (II.17.) Kormányrendeletben foglaltak értelmében a fenntartó a személyes gondoskodás körébe tartozó szociális ellátásért fizetendő térítési díjat évente felülvizsgálja. 
Az emelésre – tekintettel az elmúlt fél év nagymértékű nyersanyagár- és rezsiköltségeinek emelkedésére – szükség van. 
A szociális étkeztetés intézményi térítési díját a szociális ellátások helyi szabályozásáról szóló 5/2015. (III.1.) önkormányzati rendelete szabályozza.
A javasolt szociális étkeztetés térítési díjának mértékét a rendelet-tervezet 1. melléklete tartalmazza.
A szociális étkezés és vendég étkezés térítési díj összegét javasom megvitatásra, a mellékelt önköltség számítások alapján.

A szociális területen az öregségi nyugdíjminimumot, mint viszonyszámot felváltotta a szociális vetítési alap fogalma. Az öregségi nyugdíjminimum elsősorban a nyugdíj szakágazat mutatószáma, amelyet a társadalombiztosítási nyugellátásokhoz kapcsolódóan használnak. A szakmai irányító minisztérium szerint indokolt volt egy olyan viszonyítási alap létrehozása szociális területen, amely figyelembe veszi majd a szakterület sajátosságait. Ezzel célzottabb lesz a támogatások és juttatások megállapítása. 
A szociális vetítési alap bevezetésével összefüggésben a rendelet felülvizsgálata megtörtént, az érintett rendelkezési részek módosításra kerültek."
Kérem a Tisztelt Képviselő-testületet, hogy az alábbi rendelet-tervezetet szíveskedjenek elfogadni.

Harc Község Önkormányzata Képviselő-testületének
 3/2024. (III.15.) rendelet-tervezete
a szociális ellátások helyi szabályozásáról szóló 5/2015. (III.1.) önkormányzati rendelet módosításáról

Kérem a Tisztelt Képviselő-testületet, hogy az alábbi határozat tervezetet szíveskedjenek elfogadni.


…./2024. (III.14.) önkormányzat határozat
A vendég étkezési térítési díj megállapításáról

Harc Község Önkormányzata Képviselő-testülete úgy döntött, hogy a vendég ebéd étkezési térítési díja összegének 2024. április 1. napjától bruttó ….. Ft/adagra történő emelésével egyetért.
		
Határidő: 2024. április 1.
 		Felelős: Tóth Gábor polgármester
Határozatról értesül: 	Harc Község Konyhája intézményvezetője
		Pénzügy
				Irattár

Harc, 2024. március 11.
									Tóth Gábor sk.
									polgármester
























ÁLTALÁNOS INDOKOLÁS 
a szociális ellátások helyi szabályozásáról szóló 5/2015. (III.1.) rendelet módosításáról szóló ../2024. (III.15.) önkormányzati rendelet-tervezethez


A jogalkotásról szóló 2010. évi CXXX. törvény 18. §-ában foglaltak szerint eljárva a rendelet-tervezetet az alábbiak szerint indokolom: 

A rendelet meghozatalára 1993. évi III. törvény, valamint a személyes gondoskodást nyújtó szociális ellátások térítési díjáról szóló 29/1993. (II.17.) Kormányrendeletben foglaltak alapján kerül sor.
A rendelet a szociális étkeztetés térítési díjain változtat.

Részletes indokolás:

1. §-hoz: A rendelet 1. számú melléklete a szociális étkeztetés térítési díjain változtat. 
2.§-hoz: A paragrafus hatályba léptető rendelkezést tartalmaz.



HATÁSVIZSGÁLAT
szociális ellátások helyi szabályozásáról szóló 5/2015. (III.1.)
önkormányzati rendelet módosításáról szóló ..2024 (III.15.) rendelet-tervezethez

Társadalmi, gazdasági, költségvetési hatása: Az étkezési térítési díjak mértékének nagymértékű emelése esetlegesen azt a hatást válthatja ki, hogy az étkeztetést kevesebben veszik igénybe, így kapacitás csökkenés következhet be. Az étkezési térítési díjak változatlanul hagyása mellett viszont a szolgáltatást nyújtó önkormányzat kerülhet nehéz anyagi helyzetbe. 
Költségvetési hatása: az önkormányzat amennyiben az árváltozásokra nem talál plusz forrást úgy a közétkezéshez nagyobb összeget kell biztosítania a saját forrásaiból e célra. 
Környezeti és egészségügyi következmények: nincs
Adminisztratív terheket befolyásoló hatása: nincs
A jogszabály megalkotásának szükségessége: a képviselő-testület saját döntésén alapul.
A jogalkotás elmaradásának következményei: nem releváns.
A jogszabály alkalmazásához szükséges személyi, szervezeti, tárgyi és pénzügyi feltételek: rendelkezésre állnak.

Harc, 2024. március 11.

								Herczig Viktória
									jegyző

